
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 161 

5 Αύγουστου 1999 


ΝΟΜΟΣ ΥΠ'ΑΡίθ. 2734 

Βκδιδόμενα με αμοιβή πρόσωπα και άλλες διατάξεις. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Πιστοποιητικό άσκησης επαγγέλματος επ’ αμοιβή 
εκδιδομένων προσώπων 

1. Πρόσωπο, το οποίο εκδίδεται με αμοιβή, υποχρεου- 
τσι να κατέχει πιστοποιητικό άσκησης επαγγέλματος. 
Το πιστοποιητικό αυτό χορηγείται, ύστερα από αίτησή 
του, από το νομάρχη του τόπου κατοικίας του, εφόσον 
στο ανωτέρω πρόσωπο συντρέχουν οι ακόλουθες προϋ¬ 
ποθέσεις: 

α Εχει συμπληρώσει τσ 18ο έτος της ηλικίας του. 

0. Είναι άγαμο ή τελεί σε χηρεία ή είναι διαζευγμένο. 

γ. Δεν πάσχει από σεξουαλικώς μεταδιδόμενη ή άλλη 
μολυσματική νόσο. Οι νόσοι αυτές καθορίζονται με 
απόφαση του Υπουργού Υγείας και Πρόνοιας. 

δ. Δεν πάσχει από οποιοσδήποτε μορφής ιμυχική 
νόσο και δεν είναι χρήστης ναρκωτικών ουσιών. 

ε. Δεν έχει καταδικασθεί, έστω και με οριστική από¬ 
φαση, για ανθρωποκτονία από πρόθεση (άρθρο 299 
Π.Κ.). αποπλάνηση παιδιών (άρθρο 339 Π.Κ.), διευκό¬ 
λυνση ακολασίας άλλων (άρθρο 34θ Π.Κ.), μαστροπεία 
(άρθρο 349 Π.Κ.), σωματεμπορία (άρθρο 350 Π.Κ.), 
ληστεία (άρθρο 380 Π.Κ.) και εκβίαση (άρθρο 385 Π.Κ.), 
καθώς και για παράβαση των διατάξεων των νόμων 
περί όπλων και ναρκωτικών. 

2. Η χορήγηση του ανωτέρω πιστοποιητικού σε πρό¬ 
σωπο αλλοδαπής υπηκοότητας προϋποθέτει επιπλέον 
τη νόμιμη παραμονή αυτού στη χώρα. 

3. Το πιστοποιητικό άσκησης επαγγέλματος ισχύει 
για χρονικό διάστημα τριών (3) ετών και για την περιοχή 
της οικείας Νομαρχιακής Λυτοδικοίκησης. Το εν λόγω 
πιστοποιηηκό ανανεώνεται για ίσο χρόνο, εφόσον ε¬ 
ξακολουθούν να συντρέχουν οι προϋποθέσεις της 
προηγούμενης παραγράφου. Για τα πρόσωπα αλλοδα¬ 
πής υπηκοότητας, το εν λόγω πιστοποιητικό ισχύει για 


όσο χρόνο διάρκεί η νόμιμη παραμονή τους στη χώρα, 
εφόσον αυτή είναι μικρότερη της τριετίας. 

4. Με κοινή απόφαση των Υπουργών Εσωτερικών. 
Δημόσιας Διοίκησης και Αποκέντρωσης και Υγείας και 
Πρόνοιας, η οποία εκδίδεται εντός προθεσμίας τριών 
(3) μηνών από τη δημοσίευση του παρόντος νόμου, 
καθορίζεται η διαδικασία έκδοσης, ανάκλησης και ανα¬ 
νέωσης του ανωτέρω πτστοποιηπκσύ, τα απαιτούμενα 
δικαιολογηπκά και κάθε άλλη σχετική λεπτομέρεια. 

5. Στα πρόσωπα που κατέχουν τσ προαναφερόμενο 
πιστοποιηηκό χορηγείται υποχρεωπκά, με μέριμνα της 
αρμόδιας Υγειονομικής Υπηρεσίας της οικείας Νομαρ¬ 
χιακής Αυτοδιοίκησης, βιβλιάριο υγείας. 

Άρθρο 2 
Ιατρικός έλεγχος 

1. Πρόσωπα, που κατέχουν το Γηστσποιηηκό που 
προβλέπεται στο προηγούμενο άρθρο, υποχρεούνται. 
κάθε δεκαπέντε (15) ημέρες, να υποβάλλονται σε ιατρική 
εξέταση, με μέριμνα των υγειονομικών υπηρεσιών των 
Νομαρχιακών Αυτοδιοικήσεων. Το αποτέλεσμα κάθε ια¬ 
τρικής εξέτασης αναγράφεται στο βιβλιάριο υγείας. 

2. Αν διαπιστωθεί όπ τα πρόσωπα που αναφέρονται 
σπς προηγούμενες παραγράφους πάσχουν από σε- 
ξουαλικώς μεταδιδόμενη ή άλλη μολυσματική νόσο, 
υποβάλλονται σε θεραπεία έως ότου ιαθεί η νόσος. 
Κατά τη διάρκεια της θεραπείας υποχρεούνται σε αποχή 
από τη συγκεκριμένη δραστηριότητα. Η θεραπεία πα¬ 
ρέχεται δωρεάν από τα κρσπκά νοσηλευπκά ιδρύματα 
δημοσίου ή ιδιωτικού δικαίου, μπορεί όμως να παρέχεται 
με δική τους δαπάνη και από ιδιώτες ιατρούς, σύμφωνα 
με τη διάταξη της παρ. 2 του άρθρου 2 του ν.1193/1981. 
Προς τούτο απαιτε ί ται αίτηση του ενδιαφερομένου στην 
αρμόδια υγειονομική υπηρεσία της Νομαρχιακής Αυτο¬ 
διοίκησης και έγκρισή της. Η αποθεραπεία της νόσου 
βεβαιώνεται με σχετικό έγγραφο κρατικού νοσηλευτικού 
ιδρύματος. 

3. Με απόφαση του Υπουργού Υγείας και Πρόνοιας, 
η οποία εκδίδεται εντός προθεσμίας τριών (3) μηνών 
από τη δημοσίευση του παρόντος νόμου, καθορίζεται 
ο τρόπος και η διαδικασία διενέργειας του ιατρικού 
ελέγχου, καθώς και τα μέτρα για τη διευκόλυνση και 
εξασφάλισή του. 

Άρθρο 3 

Εγκατάσταση προσώπων εκδιδομένων με αμοιβή 

1. Πρόσωπο, το οποίο κατέχει πιστοποιητικό άσκησης 
επαγγέλματος για να εκδίδεται με αμοιβή, υποχρεούται 
να εφοδιασθεί με άδεια εγκατάστασης και χρήσης του 
οικήματος, εντός του οποίου θα ασκεί την ανωτέρω 
δραστηριότητα, υπό την προϋπόθεση ότι έχει την προς 
τούτο έγγραφη συγκατάθεση του ιδιοκτήτη του εν λόγω 
οικήματος. Αν πρόκειται για διαμέρισμα πολυκατοικίας, 
απαιτείται συγκατάθεση όλων των συνιδιοκτητών και 
ενοίκων αυτής, εκτός αν ο κανονισμός της απαγορεύει 
την άσκηση την εν λόγω δραστηριότητας. Η ανωτέρω 
συγκατάθεση του ιδιοκτήτη και των συνιδιοκτητών και 
ενοίκων ισχύει μέχρι τη λήξη της άδειας εγκατάστασης 
και χρήσης, έστω και αν μεταβληθούν τα πρόσωπα 
αυτά, και δεν ανακαλείται. Απαγορεύεται η εκμίσθωση 
η η παραχώρηση της χρήσης του οικήματος, για τον 
ανωτέρω σκοπό, σε πρόσωπο που δεν κατέχει το 
προαναφερόμενο πιστοποιητικό. Τα οικήματα, εντός 
των οποίων ασκείται η ως άνω δραστηριότητα, δεν 
επιτρέπεται να χρησιμοποιούνται ως κατοικία. Η άδεια 
είναι προσωπική, ισχύει για δύο (2) χρόνια και ανανεώ¬ 
νεται για ίσο χρόνο, με τους ίδιους όρους και «προϋ¬ 
ποθέσεις της αρχικής χορήγησής της. Κατά το χρόνο 
ισχύος της εν λόγω άδειας δεν επιτρέπεται η χορήγηση 
στο ίδιο πρόσωπο δεύτερης άδειας για τον ίδιο σκοπό. 

2. Η ανωτέρω άδεια χορηγείται από τον οικείο δή¬ 
μαρχο ή πρόεδρό κοινότητας, ύστερα από σύμφωνη 
γνώμη επιτροπής, η οποία συγκροτείται με απόφαση 
του νομάρχη και αποτελείται από τον εισαγγελέα πρω¬ 
τοδικών του τόπου όπου βρίσκεται το ακίνητο, ως 
πρόεδρο, το διευθυντή της Διεύθυνσης Υγιεινής της 
Νομαρχιακής Αυτοδιοίκησης, ως εισηγητή, το διευθυντή 
της Αστυνομικής Διεύθυνσης ή Διεύθυνσης Ασφάλειας 
ή τους νόμιμους αναπληρωτές τους, καθώς επίσης και 
από ένα νομαρχιακό και ένα δημοτικό ή κοινοτικό, κατά 
περίπτωση, σύμβουλο, που ορίζονται με τους αναπλη¬ 
ρωτές τους από το αντίστοιχο νομαρχιακό, δημοτικό ή 
κοινοτικό συμβούλιο. Με την ίδια απόφαση ορίζεται και 
ένας υπάλληλος της Διεύθυνσης Υγιεινής της Νομαρ¬ 
χιακής Αυτοδιοίκησης, ως Γραμματέας της Επιτροπής, 
Στον πρόεδρο και τα μέλη της Επιτροπής καταβάλλεται 
αποζημίωση, το ύψος της οποίας καθορίζεται με κοινή 
απόφαση των Υπουργών Οικονομικών και Υγείας και 
Πρόνοιας. 

3. Οι δήμοι και οι κοινότητες καθορίζουν, με απόφασή 
τους, τον αριθμό των εν λόγω αδειών που επιτρέπεται 
να χορηγούνται στην περιφέρειά τους, με βάση τις 
ιδιαίτερες τοπικές συνθήκες και ανάγκες, που σχετί¬ 
ζονται κυρίως με τον πληθυσμό τους και τη σύνθεση 
αυτού, την ύπαρξη στρατοπέδων, λιμανιών και βιομη¬ 
χανικών μονάδων, καθώς και με την ανάπτυξη εμπορικών 
ή άλλων δραστηριοτήτων που επιβάλλουν απασχόληση 
ή διέλευση ατόμων από άλλες περιοχές. Κατά την 
πρώτη εφαρμογή του νόμου αυτού, η ανωτέρω απόφαση 
εκδίδεται μέσα σε τρεις (3) μήνες από την έναρξη 
ισχύος του. Επίσης, δύνανται να καθορίζουν περιοχές 
τους, εντός των οποίων δεν επιτρέπεται η χορήγηση 
τέτοιων αδειών. 

4. Δεν επιτρέπεται η εγκατάσταση εκδιδομένων με 
αμοιβή προσώπων σε διατηρητέα ή παραδοσιακά κτίρια, 
καθώς και σε χώρους που δεν είναι κυρίας χρήσεως 
και δεν πληρούν τους όρους του Γενικού Οικοδομικού 
Κανονισμού. Επίσης, δεν επιτρέπεται η εγκατάσταση 
σε κτίρια που απέχουν, σε ακτίνα λιγότερο από 200 
μέτρα, από ναούς, σχολεία, νηπιαγωγεία, φροντιστήρια, 
παιδικούς σταθμούς, νοσηλευτικά ιδρύματα, κέντρα νεό¬ 


τητας, αθλητικά κέντρα, οικοτροφεία, βιβλιοθήκες και 
ευαγή ιδρύματα, καθώς και από πλατείες και παιδικές 
χαρές. Με απόφαση του δημοτικού ή κοινοτικού συμ¬ 
βουλίου μπορεί να αυξάνονται οι προαναφερόμενες 
αποστάσεις και να καθορίζονται και άλλα κτίρια, στα 
οποία δεν επιτρέπεται η εγκατάσταση εκδιδομένων με 
αμοιβή προσώπψν, καθώς και οι αποστάσεις μεταξύ 
οικημάτων, στα οποία μπορούν τα εν λόγω πρόσωπα 
να εγκαθίστανται. 

5. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Δημόσιας Τάξης, η 
οποία εκδίδεται εντός τριών (3) μηνών από τη δημο¬ 
σίευση του παρόντος, καθορίζονται τα δικαιολογητικά 
και η διαδικασία έκδοσης της άδειας της παρ.1 του 
παρόντος άρθρου, τα στοιχεία που πρέπει να περιέχει 
η άδεια αυτή, καθώς και οι υποχρεώσεις των κατόχων 
τους. Με την ίδια απόφαση μπορεί να καθορίζονται και 
ειδικότερες προϋποθέσεις που πρέπει να πληρούν τα 
οικήματα, στα οποία εγκαθίστανται τα εκδιδόμενα με 
αμοιβή πρόσωπα, καθώς και το ωράριο λειτουργίας, 
εντός του οποίου τα πρόσωπα αυτά θα ασκούν τη 
δραστηριότητά τους. 

Άρθρο 4 

Απαγόρευση επαγγελματικού ομαδικού εταιρισμού 

1. Η χρήση οικημάτων για άσκηση επαγγελματικού 
ομαδικού εταιρισμού με οποιαδήποτε μορφή, όνομα ή 
τίτλο απαγορεύεται. 

2. Κάτοχος άδειας εγκατάστασης και χρήσης οική¬ 
ματος μπορεί να επιτρέπει, κατόπιν εγγράφου δηλώ- 
σεως προς την αρμόδια αστυνομική αρχή, τη χρήση 
αυτού σε ακόμη δύο το πολύ εκδιδόμενα με αμοιβή 
πρόσωπα, που κατέχουν πιστοποιητικό άσκησης επαγ¬ 
γέλματος, υπό την προϋπόθεση ότι υφίσταται έγγραφη 
προς τούτο συγκατάθεση του ιδιοκτήτη του οικήματος, 
η οποία επισυνάπτεται στην ανωτέρω δήλωση και με 
τον περιορισμό όπ καθένα θα κάνει χρήση αυτού σε 
διαφορετικές ώρες. Τόσο ο κάτοχος της ανωτέρω 
άδειας εγκατάστασης και χρήσης όσο και τα λοιπά 
πρόσωπα, που κάνουν χρήση του ίδιου κατά τα ανωτέρω 
οικήματος, δεν επιτρέπεται να ασκούν την εν λόγω 
δραστηριότητα και σε άλλα οικήματα. 

3. Η χορήγηση δεύτερης άδειας στο ίδιο οίκημα ή 
στην ίδια πολυκατοικία απαγορεύεται. 

4. Η πρόσληψη υπηρετικού προσωπικού από κατόχους 
αδειών εγκατάστασης και χρήσης απαγορεύεται χωρίς 
άδεια του αρμόδιου νομάρχη. Η άδεια χορηγείται μόνο 
σε γυναίκες ηλικίας άνω των πενήντα πέντε (55) ετών, 
εφόσον πληρούν και πς προϋποθέσεις των εδαφίων γ', 
δ και ε της παρ. 1 του άρθρου 1 και ισχύει για τρία 
(3) χρόνια. Η διαδικασία έκδοσης, ανάκλησης και ανα¬ 
νέωσης της άδειας αυτής, τα απαιτούμενα δικαιαλογητι- 
κά και κάθε άλλη σχετική λεπτομέρεια καθορίζονται με 
την κοινή υπουργική απόφαση που προβλέπεται στην 
παρ. 4 του άρθρου 1. Η διάταξη της παρ. 5 του ίδιου 
άρθρου έχει εφαρμογή και για τα πρόσωπα αυτά, τα 
οποία υποχρεούνται, ανά θμηνο, σε ιατρική εξέταση. 
Κατά τα λοιπά εφαρμόζονται οι διατάξεις του άρθρου 2. 

Άρθρο 5 

Ποινικές κυρώσεις 

1. Τιμωρείται με φυλάκιση μέχρι δύο (2) ετών και με 
χρηματική ποινή όποιος: 

α. Εκδίδεται με αμοιβή χωρίς να κατέχει πιστοποιητικό 
άσκησης επαγγέλματος ή χωρίς να υποβάλλεται στους 
σχετικούς ελέγχους της παρ. 1 του άρθρου 2. 

β. Εγκαθίσταται σε οίκημα χωρίς να είναι εφοδιασμέ- 

νος με την άδεια που προβλέπεται στην παρ. I του 
άρθρου 3 ή εκδίδεται με αμοιβή σε οίκημα, κατά παρά¬ 
βαση των διατάξεων των παρ. 1 και 2 του άρθρου 4. 

γ. Επιτρέπει την εργασία και σε άλλο εκδιδόμενο με 
αμοιβή πρόσωπο, χωρίς να έχουν τηρηθεί οι προϋπο¬ 
θέσεις της παρ. 2 του άρθρου 4. 

δ. Προσλαμβάνει ή εργάζεται ως υπηρετικό προσω¬ 
πικό. κατά παράβαση των διατάξεων της παρ. 4 του 
άρθρου 4. 

ε. Δεν υποβάλλεται στη θεραπεία που προβλέπεται 
στην παρ. 3 του άρθρου 2 η διακόπτει αυτή πριν την 
ίααη της νόσου. 

στ. Εκμισθώνει ή παραχωρεί τη χρήση οικήματος σε 
πρόσωπο που δεν κατέχει πιστοποιητικό άσκησης επαγ¬ 
γέλματος ή άδεια εγκατάστασης ή το οίκημα δεν πληροί 
πς προϋποθέσεις της παραγράφου 4 του άρθρου 3. 

2. Πρόσωπο που εκδίδεται με αμοιβή και έρχεται σε 
σαρκική συνάφεια εν γνώαει ότι πάσχει από σεξαυαλικώς 
μεταδιδόμενη ή άλλη μολυσματική νόσο, τιμωρείται με 
φυλάκιση μέχρι ένα (1) έτος εκτός αν η πράξη τιμωρείται 
βαρύτερα από άλλη διάταξη. 

3. Με την ποινή της προηγούμενης παραγράφου 
τιμωρείται όποιος διαπραγματεύεται ή μεσολαβεί, με 
σκοπό να κατευθύνει πελατεία σε πρόσωπα εκδιδόμενα 
με αμοιβή, έκτος αν η πράξη τιμωρείται βαρύτερα από 
άλλη διάταξη. 

4. Με φυλάκιση μέχρι τριών (3) μηνών τιμωρείται 
όποιος δημοσία παρενοχλει το κοινό, προκαλώντας 
αυτό σε σαρκική συνάφεια με άσεμνες στάσεις, φράσεις 
η κινήσεις. 

Άρθρο 6 

Διοικητικές κυρώσεις 

1. Η άδεια εγκατάστασης και χρήσης οικήματος α- 
φαιρείται για χρονικό διάστημα από έναν (1) έως τρεις 
(3) μήνες και σε περίπτωση υποτροπής μέχρι έξι (6) 
μήνες, υστέρα από γνώμη της Επιτροπής της παρα¬ 
γράφου 2 του άρθρου 3. στις έξης περιπτώσεις: 

α. Οταν στο οίκημα εργάζονται πρόσωπα, κατά παρά¬ 
βαση των διατάξεων των παρ. 2 και 4 του άρθρου 4. 

β. Οταν μέσα στο οίκημα ή εξαιτίας της χρήσης 
αυτού τελούνται στην περιοχή εγγύς του οικήματος 
αξιόποινες πράξεις ή εκδηλώνονται αταξίες αντικοινω¬ 
νικού χαρακτήρα, που προκαλούν το κοινό αίσθημα ή 
δημιουργούν κίνδυνο για τη δημόσια τάξη ή ασφάλεια 
ή τη δημόσια υγεία ή τη νεολαία ή τα ήθη. 

2. Με την ίδια διαδικασία η άδεια ανακαλείται όταν 
εκλείψει έστω και μία από τις προϋποθέσεις της αρχικής 
χορήγησής της. Με την ίδια επίσης διαδικασία αφαιρείται 
οριστικά, αν οι πράξεις ή αταξίες που αναφέρονται στο 
εδάφιο β' της προηγούμενης παραγράφου συνεχίζονται, 
παρά το γεγονός ότι η άδεια αφαιρέθηκε προσωρινά 
δύο φορές. 

3. Το οίκημα, που χρησιμοποιείται για να εκδίδεται 
πρόσωπο με αμοιβή, χωρίς την προβλεπόμενη στην 
παρ. 1 του άρθρου 3 άδεια ή χωρίς να έχει υποβληθεί 
η κατά το άρθρο 4 παρ. 2 δήλωση, κλείνεται και σφρα¬ 
γίζεται με απόφαση του αρμόδιου δημάρχου ή προέδρου 
κοινότητας. Επίσης, το οίκημα κλείνεται και σφραγίζεται 
και όταν έχει αφαιρεθεί ή ανακληθεί η χορηγηθείσα 
άδεια εγκατάστασης και χρήσης. Όποιος παραβιάζει πς 
σφραγίδες που έχουν τεθεί πμωρείται σύμφωνα με πς 
διατάξεις του άρθρου 178 του Ποινικού Κώδικα. 

Άρθρο 7 

Μεταβατικές διατάξεις 

Πρόσωπα που. κατά την έναρξη ισχύος του παρόντος 

νόμου, εκδίδονται με αμοιβή, υποχρεούνχαι να υποβά¬ 
λουν τα απαραίτητα δικαιολογηπκά για να εφοδιασθοϋν: 

α. Με το πιστοποιηπκό άσκησης επαγγέλματος του 
άρθρου 1. εντός αποκλειστικής προθεσμίας τριών (3) 
μηνών από την έκδοση της προβλεπόμενης στην παρ. 
4 του ίδιου άρθρου απόφασης. 

β. Με την προβλεπόμενη από το άρθρο 3 άδεια 
εγκατάστασης και χρήσης, μέσα στην ίδια προθεσμία, 
από την έκδοση του προβλεπόμενου από την παρ. 4 
του ίδιου άρθρου προεδρικού διατάγματος. Η ανωτέρω 
υποχρέωση ισχύει και για τα πρόσωπα που κατέχουν 
την προβλεπόμενη από το άρθρο 9 του ν. 1193/1981 
άδεια εγκατάστασης. 

Άρθρο 8 

Καταργούμενες διατάξεις 

Οι διατάξεις του κεφαλαίου 8' και του άρθρου 14 του 
κεφαλαίου Γ του ν. 1193/1981 (ΦΕΚ 220 Α') από την 
έναρξη ισχύος του παρόντος νόμου καταργούνται. 

Άρθρο 9 

1. Στο Υπουργείο Δημόσιας Τάξης συνιστώνται χίλιες 
(1.000) οργανικές επί θητεία θέσεις Ειδικών Φρουρών. 

2. Οι Ειδικοί Φρουροί αποτελούν ιδιαίτερη κατηγορία 
προσωπικού του Υπουργείου Δημόσιας Τάξης, το οποίο 
προσλαμβάνεται με σχέση δημοσίου δικαίου επί πε¬ 
νταετή θητεία που μπορεί να ανανεώνεται μέχρι και τη 
συμπλήρωση 35ετούς υπηρεσίας και σε κάθε περίπτωση 
μέχρι του 55ου έτους της ηλικίας τους. 

3. Το εν λόγω προσωπικό διέπεται από τις διατάξεις 
του παρόντος άρθρου και δεν εφαρμόζονται γί αυτό 
οι διατάξεις για τους δημόσιους πολίτικους υπαλλήλους. 
Οι διατάξεις των παρ. 2 και 3 του άρθρου 3 του ν. 
1481/1984 (ΦΕΚ 152 Α') εφαρμόζονται και στους Ειδι¬ 
κούς Φρουρούς ως προς την άσκηση των ειδικών 
καθηκόντων τους. 

4. Οι Ειδικοί Φρουροί ασκουν αποκλειστικά καθήκοντα 
φύλαξης ευπαθών στόχων αστυνομικού ενδιαφέροντος 
και ιδίως κτιρίων και εγκαταστάσεων δημοσίων υπηρε¬ 
σιών, δικαστικών αρχών, οργανισμών κοινής ωφέλειας, 
διπλωματικών αντιπροσωπειών, κατοικιών κυβερνητικών 
αξιωματούχων. Κατά την άσκηση των ανατιθέμενων"σε 
αυτούς καθηκόντων έχουν πς ίδιες εξουσίες, καθήκοντα 
και υποχρεώσεις με το αστυνομικό προσωπικό. 

5. Για την κάλυψη των ανωτέρω θέσεων, τα ειδικά 
καθήκοντα των οποίων, λόγω του επικινδύνου και των 
ιδιαιτεροτήτων των εργασιακών συνθηκών, απαιτούν 
ιδιαίτερα φυσικά και σωματικά προσόντα, προσλαμβά¬ 
νονται με σύστημα αντικειμενικών κριτηρίων (μόρια) 
Έλληνες πολίτες άνδρες, απόφοιτοι Λυκείου ή άλλης 
ισότιμης σχολής του εσωτερικού ή εξωτερικού, οι οποίοι 
έχουν εκπληρώσει πς στρατιωτικές τους υποχρεώσεις 
και δεν έχουν υπερβεί το 28ο έτος της ηλικίας τους. 
Για τον υπολογισμό της ηλικίας των υποψηφίων ως 
ημερομηνία γέννησης θεωρείται η 31η Δεκεμβρίου του 
έτους γέννησης. 

6. Κριτήρια πρόσληψης αποτελούν ο γενικός βαθμός 
απολυτηρίου Λυκείου, η γνώση ξένης γλώσσας και η 
εκπλήρωση των στραπωπκών υποχρεώσεων κατά προ¬ 
τίμηση ως εφέδρων αξιωματικών ή σε ειδικές δυνάμεις 
των Ενόπλων Δυνάμεων ή ως εθελοντών πενταετούς 
υποχρέωσης. Ο αριθμός των μορίων κατά κριτήριο, τα 
λοιπά απαιτούμενα προσόντα, ο τρόπος διαπίστωσής 
τους, η προκήρυξη των θέσεων, η διαδικασία πρόσλη¬ 
ψης, οι προϋποθέσεις ανανέωσης της θητείας τους, η 
διαδικασία απόλυσής τους, τα απαιτούμενα δικαιολογη- 
τικά, οι αθλητικές δοκιμασίες και υγειονομικές εξετάσεις 

των υποψηφίων και κάθε άλλη αναγκαία λεπτομέρεια 
καθορίζονται με απόφαση του Υπουργού Δημόσιας Τά- 
ξπς· 

7. Για την πρόσληψη του προσωπικού αυτού συγκρο¬ 
τείται με απόφαση του Υπουργού Δημόσιας Τάξης 
τριμελής επιτροπή που αποτελείται από έναν Αντει¬ 
σαγγελέα του Αρείου Πάγου, οριζόμενο από τον Ει¬ 
σαγγελέα του Αρείου Πάγου, έναν εκπρόσωπο του 
Α.Σ.Ε.Π., που κληρώνεται μεταξύ των Συμβούλων αυτού 
και ένα Διευθυντή Διεύθυνσης των κλάδων του Υπουρ¬ 
γείου Δημόσιας Τάξης, που κληρώνεται μεταξύ των 
Διευθυντών των εν λόγω Διευθύνσεων. 

Οι συνεδριάσεις της επιτροπής γίνονται στο Υπουρ¬ 
γείο Δημόσιας Τάξης και ως Γραμματέας ορίζεται α¬ 
ξιωματικός της Ελληνικής Αστυνομίας. 

8. Οι προσλαμβανόμενοι Ειδικοί Φρουροί υφίστανται 
κατάλληλη βασική εκπαίδευση για διάστημα τουλάχιστον 
τριών (3) μηνών. Με απόφαση του Υπουργού Δημόσιας 
Τάξης καθορίζεται ο τόπος, ο χρόνος και το είδος της 
παρεχόμενης εκπαίδευσης. 

9. Καθ' όλη τη διάρκεια της θητείας τους οι Ειδικοί 
Φρουροί εκτελούν καθήκοντα φρούρησης στόχων σε 
οποιαδήποτε υπηρεσία της Ελληνικής Αστυνομίας και 
δεν εφαρμόζονται γί αυτους οι διατάξεις περί εντσ- 
πιότητας των αστυνομικών. Μετάταξη των Ειδικών 
Φρουρών σε άλλη κατηγορία προσωπικού ή ανάθεση 
σε αυτούς άλλων καθηκόντων απαγορεύεται. 

10. Για τα θέματα των Ειδικών Φρουρών που αφορούν 
τη στολή και τον οπλισμό που θα φέρουν κατά την 
άσκηση των καθηκόντων τους, το χρόνο εργασίας, το 
πειθαρχικό δίκαιο, τον εφοδιασμό τους με ειδικό δελτίο 
ταυτότητας και την εν γένει υπηρεσιακή τους κατά¬ 
σταση, τις αποδοχές τους γενικά, την ασφαλιστική 
κάλυψη και τα συναφή δικαιώματά τους εφαρμόζονται 
ανάλογα οι διατάξεις των άρθρων 4 και 5 του ν. 


2622/1998 (ΦΕΚ 138 Α'). Για τα λοιπά θέματα, που δεν 
ρυθμίζονται με τις διατάξεις του παρόντος νόμου και 
των κατ' εξουσιοδότηση αυτού εκδιδομένων κανονιστι¬ 
κών πράξεων, εφαρμόζονται ανάλογα οι αντίστοιχες 
διατάξεις που αφορούν τους αστυφύλακες. 

Άρθρο 10 
Έναρξη ισχύος 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 2 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΈΦΑΝΟΠΟΥΛΟΣ 

ΟΙ ΥΠΟΥΡΓ ΟΙ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΩΝ 

Γ. ΠΑΠΑΝΤΟΝΙΟΥ 

ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Αυγούστου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 


ΕΣΩΤΕΡΙΚΟΝ. ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



